Le Mespris de la vie et consolation contre la mort/« Considere du tems la grande agilité »
# Le Mespris de la vie et consolation contre la mort/« Considere du tems la grande agilité »

Considere du tems la grande agilité, Et nostre peu de vie, observe moy la suite Ou tout le genre humain s'elance & precipite Tendant à mesme lieu à chacun limité :

Celuy que tu pensois loing du but rejetté En est proche voisin, la palle mort invite Tout le monde à sa fin, & n'est rien de si viste Qui par elle ne soit en la fosse arresté :

Un seul medicament sert à tous de remede L'un meurt, & l'autre nait, l'un suit, l'autre precede Mais tous egalement courent mesme chemin :

Et dautant que la vie à la mort nous dispose, Le naistre & le mourir est une mesme chose, L'esprit seul immortel n'a ny terme ni fin.

